CELEX: 22022D1153
Language: sl
Date: 2022-03-18 00:00:00
Title: Sklep Skupnega odbora EGP št. 85/2022 z dne 18. marca 2022 o spremembi Priloge XX (Okolje) k Sporazumu EGP [2022/1153]

7.7.2022   
               
               
                  SL
               
               
                  Uradni list Evropske unije
               
               
                  L 182/76
               
            
         SKLEP SKUPNEGA ODBORA EGP št. 85/2022
         z dne 18. marca 2022
         o spremembi Priloge XX (Okolje) k Sporazumu EGP [2022/1153]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2019/1885 z dne 6. novembra 2019 o določitvi pravil za izračun, preverjanje in sporočanje podatkov o odlaganju komunalnih odpadkov na odlagališčih v skladu z Direktivo Sveta 1999/31/ES in razveljavitvi Odločbe Komisije 2000/738/ES (1) je treba vključiti v Sporazum EGP.
                  
               
                     (2)
                  
                  
                     Izvedbeni sklep (EU) 2019/1885 razveljavlja Odločbo Komisije 2000/738/ES (2), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (3)
                  
                  
                     Prilogo XX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 32da (Odločba Komisije 2000/738/ES) Priloge XX k Sporazumu EGP se nadomesti z naslednjim:
            
               „32019 D 1885: Izvedbeni sklep Komisije (EU) 2019/1885 z dne 6. novembra 2019 o določitvi pravil za izračun, preverjanje in sporočanje podatkov o odlaganju komunalnih odpadkov na odlagališčih v skladu z Direktivo Sveta 1999/31/ES in razveljavitvi Odločbe Komisije 2000/738/ES (UL L 290, 11.11.2019, str. 18).“.
            
         
         
            Člen 2
            Besedilo Izvedbenega sklepa (EU) 2019/1885 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 19. marca 2022 pod pogojem, da so bila predložena vsa uradna obvestila v skladu s členom 103(1) Sporazuma EGP (*), ali na dan začetka veljavnosti Sklepa Skupnega odbora EGP št. 318/2021 z dne 29. oktobra 2021 (3), pri čemer se upošteva poznejši datum.
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 18. marca 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 290, 11.11.2019, str. 18.
         
            (2)  UL L 298, 25.11.2000, str. 24.
         
            (*)  Navedena ni nobena ustavna zahteva.
         
            (3)  Še ni objavljeno v Uradnem listu.